CELEX: 62011TN0440
Language: sl
Date: 2011-08-12 00:00:00
Title: Zadeva T-440/11: Tožba, vložena 12. avgusta 2011 – BT Telecommunications proti Svetu

1.10.2011   
            
            
               SL
            
            
               Uradni list Evropske unije
            
            
               C 290/16
            
         Tožba, vložena 12. avgusta 2011 – BT Telecommunications proti Svetu
   (Zadeva T-440/11)
   2011/C 290/23
   Jezik postopka: angleščina
   
      Stranki
   
   
      Tožeča stranka: BT Telecommunications PUE (Minsk, Belorusija) (zastopniki: V. Vaitkute Pavan, A. Smaliukas in E. Matulionyte, odvetniki)
   
      Tožena stranka: Svet Evropske unije
   
      Predlogi
   
   
               —
            
            
               Uredba Sveta (EU) št. 588/2011 z dne 20. junija 2011 o spremembah Uredbe (ES) št. 765/2006 o omejevalnih ukrepih proti predsedniku Lukašenku in nekaterim uradnikom Belorusije (UL 2011 L 161, str. 1) naj se razglasi za nično v delu, v katerem se nanaša na tožečo stranko;
            
         
               —
            
            
               Sklep Sveta 2011/357/SZVP z dne 20. junija 2011 o spremembah Sklepa 2010/639/SZVP o omejevalnih ukrepih proti nekaterim uradnikom Belorusije (UL 2011 L 161, str. 25) naj se razglasi za ničen v delu, v katerem se nanaša na tožečo stranko; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: tožena stranka je kršila obveznost zadostne obrazložitve vključitve tožeče stranke na seznam oseb, za katere se uporabi omejevalne ukrepe.
            
         
               2.
            
            
               Drugi tožbeni razlog: tožena stranka je kršila pravico do obrambe in pravico do poštenega sojenja iz člena 47 Listine Evropske unije o temeljnih pravicah in členov 6 in 13 Evropske konvencije o varstvu človekovih pravic in temeljnih svoboščin, ker:
               
                           —
                        
                        
                           nikoli ni predložila podrobne obrazložitve vključitve tožeče stranke na seznam oseb, na katere se nanašajo omejevalni ukrepi; in
                        
                     
                           —
                        
                        
                           tožeči stranki ni omogočila učinkovitega izvrševanja njene pravice do obrambe, zlasti pravice do izjave in pravice do postopka, v katerem bi lahko učinkovito zahtevala izbris s seznama oseb, na katere se nanašajo omejevalni ukrepi.
                        
                     
         
               3.
            
            
               Tretji tožbeni razlog: tožena stranka je storila očitne napake pri presoji, s tem da je v okviru spornih ukrepov ugotovila, da je tožeča stranka na tako ali drugače povezana z Lukašenkovim režimom in s sponzoriranjem slednjega ali na neki način sodeluje pri kršitvah mednarodnih volilnih standardov ali preganjanju civilne družbe in demokratične opozicije ali pri uvozu v Belorusijo opreme, ki bi lahko bila uporabljena za notranjo represijo.
            
         
               4.
            
            
               Četrti tožbeni razlog: tožena stranka je kršila temeljno lastninsko pravico iz člena 17 Listine Evropske unije o temeljnih pravicah in člena 1 Protokola št. 1 k Evropski konvenciji o varstvu človekovih pravic in temeljnih svoboščin, ker je ravnala neuopravičljivo, nesorazmerno in brez prepričljivih dokazov.
            
         
               5.
            
            
               Peti tožbeni razlog: tožena stranka je kršila načelo sorazmernosti s tem, da je določila nesorazmerno omejitev temeljnih pravic tožeče stranke, ne da bi zagotovila zadostna postopkovna jamstva in prepričljive dokaze.